CELEX: 32008R0725
Language: hu
Date: 2008-07-24 00:00:00
Title: A Bizottság 725/2008/EK rendelete ( 2008. július 24. ) egyes áruk Kombinált Nómenklatúra szerinti besorolásáról

26.7.2008   
            
            
               HU
            
            
               Az Európai Unió Hivatalos Lapja
            
            
               L 198/32
            
         
      A BIZOTTSÁG 725/2008/EK RENDELETE
   
   (2008. július 24.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet megállapította a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából valamely más közösségi rendelkezés hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kódok alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. július 24-én.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb a 360/2008/EK bizottsági rendelettel (HL L 111., 2008.4.23., 9. o.) módosított rendelet.
   
      (2)  HL L 302., 1992.10.19., 1. o. A legutóbb az 1791/2006/EK tanácsi rendelettel (HL L 363., 2006.12.20., 1. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Termék a következő tartalommal (tömegszázalékban kifejezve):
                              
                                          Túró
                                       
                                       
                                          32,4
                                       
                                    
                                          Fölözött tej
                                       
                                       
                                          32,9
                                       
                                    
                                          Tejszín (33,5 % zsír)
                                       
                                       
                                          12,4
                                       
                                    
                                          Cukor
                                       
                                       
                                          4,5
                                       
                                    valamint gyümölcskészítmény, savóból készült termék, stabilizátor, joghurtkultúra
                              Zsírtartalom: 4,3 tömegszázalék.
                              A termék színe világos piros. Külsőre friss sajthoz hasonló termék. Gyümölcskészítmény-darabkák láthatóak a termékben.
                              A termék 150 grammos kiszerelésben kapható.
                           
                        
               
                  0406 10 20
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 0406, a 0406 10 és a 0406 10 20 KN-kód szövegezése határozza meg.
                  A termék több mint 70 tömegszázalékban tejtermékeket tartalmaz, ezek közül a túró adja a termék lényeges jellemzőjét. A termék így a friss sajt és túró jellegzetességeivel rendelkezik.
                  A terméket ezért a 0406 vámtarifaszám alá kell besorolni.
               
            
                  
                              2.
                           
                           
                              Termék a következő tartalommal (tömegszázalékban kifejezve):
                              
                                          Túró
                                       
                                       
                                          41,7
                                       
                                    
                                          Fölözött tejből készült joghurt
                                       
                                       
                                          29,7
                                       
                                    
                                          Gyümölcskészítmény
                                       
                                       
                                          20
                                       
                                    
                                          Gyümölcscukorszirup
                                       
                                       
                                          5
                                       
                                    
                                          Fehérjekoncentrátum
                                       
                                       
                                          2
                                       
                                    
                                          Kötőanyag
                                       
                                       
                                          0,9
                                       
                                    
                                          Tejszín
                                       
                                       
                                          0,7
                                       
                                    Zsírtartalom: 0,4 tömegszázalék.
                              Két rétegből álló termék: a felső, fehér réteg túrót tartalmaz, és ez alatt helyezkedik el a gyümölcskészítmény. A felső réteg a friss sajthoz hasonló megjelenésű.
                              A termék 125 grammos kiszerelésben kapható.
                           
                        
               
                  0406 10 20
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 0406, a 0406 10 és a 0406 10 20 KN-kód szövegezése határozza meg.
                  A termék több mint 70 tömegszázalékban tejtermékeket tartalmaz, ezek közül a túró adja a termék lényeges jellemzőjét. A termék így a friss sajt és túró jellegzetességeivel rendelkezik.
                  A terméket ezért a 0406 vámtarifaszám alá kell besorolni.